En liten (3,5-4 millimeter), avlang, rødbrun soppmarihøne. Gruppen kjennes særlig på at antennenes ytre ledd er vokst sammen til ett langt, klubbeformet ledd, antennene består tilsynelatende av bare fire ledd, der det innerste er nærmest kuleformet. Kroppen er forholdsvis smal. Pronotum er trapesformet, omtrent så langt som bredt, med uttrukne bakhjørner. Dekkvingene er rundede, tett, ikke radvis punkterte.